तिगरी मेले का मुख्य स्नान 23 नवंबर की सुबह को होना है। मेले में श्रृद्धालु सात से आठ दिन पहले ही पहुंचना शुरू हो जाते है। जिला पंचायत भी 14 नवंबर तक तिगरी मेले की तैयारियों को पूरा करने के निर्देश दे रखे है। लेकिन मेले की स्थिति को देखते हुए यथा समय तक काम पूरा हो पाना संभव दिखाई नहीं दे रहा है। सड़के अधूरी पड़ी है, खेतों में फसल खड़ी, घाटों के पर्याप्त स्थान नहीं है और मेला में दुकानदार व खेल तमाशे वालों का सामान पहुंचना शुरू हो गया है। ऐसे में मेला आधी अधूरी तैयारियों के साथ शुरू करना पड़ सकता है।